smcproject/ml-wiki-sentences huggingface dataset:
കാർഷികബന്ധനിയമം പ്രാബല്യത്തിൽ വരുന്നതിന് മുമ്പുണ്ടായിരുന്ന ചില സംരക്ഷണനടപടികളും വലിയ ഒരു വിഭാഗം കുടിയാൻമാർക്ക് പുതിയ നിയമം മൂലം നഷ്ടമായി.
1967‑ലെ സപ്തകക്ഷി മുന്നണി സർക്കാർ മിനിമം പരിപാടിയുടെ അടിസ്ഥാനത്തിൽ അധികാരമേറ്റു.
മിനിമം പരിപാടിയിലെ ഒരു പ്രധാന ഇനമായിരുന്നു ഭൂപരിഷ്കരണം.
ഈ മന്ത്രിസഭ അധികാരത്തിൽ വന്ന് 18 മാസം കഴിഞ്ഞ് ഭൂപരിഷ്കരണ ഭേദഗതി ബിൽ നിയമസഭയിൽ അവതരിപ്പിച്ചു.
വീണ്ടും ഒരു വർഷം കഴിഞ്ഞാണ് സെലക്ട് കമ്മിറ്റി റിപ്പോർട്ട് വന്നത്.
32 മാസം ഭരണത്തിലിരുന്ന സപ്തകക്ഷി മുന്നണി സർക്കാർ രാജിവെക്കുന്നതിന് ഏതാനും ദിവസങ്ങൾക്കു മുമ്പ് മാത്രമാണ് ബിൽ നിയമസഭ പാസാക്കിയത്.
അതിനുശേഷം 1969 നവംബർ ഒന്നിന് കോൺഗ്രസ് പിന്തുണയോടെ അധികാരത്തിൽ വന്ന സി അച്യുത മേനോന്റെ നേതൃത്തതിലുള്ള മന്ത്രിസഭയുടെ കാലത്താണ് 1970 ജനുവരി ഒന്നിന്, കേരളം ഏറെ പ്രതീക്ഷയോടെ കാത്തിരുന്ന ഭൂപരിഷ്കരണ ഭേദഗതി നിയമത്തിന് പ്രസിഡന്റിന്റെ അനുമതി നേടിയെടുക്കാൻ സാധിച്ചത്.
ഇത് കേരള നിയമ നിർമ്മാണ ചരിത്രത്തിലെ ഏറ്റവും തിളക്കമേറിയ അദ്ധ്യായമാണ്.
നിയമത്തിന്റെ എല്ലാ വകുപ്പുകളും 1970 ജനുവരി ഒന്നിന് നിലവിൽവന്നു.
1969‑ലെ ഭേദഗതിയിൽ സംസ്ഥാനത്തെ കാർഷിക ബന്ധങ്ങളിൽ ദൂരവ്യാപകമായ മാറ്റങ്ങളുണ്ടായി.
ഒന്നാമതായി കുടികിടപ്പുകാർക്ക് പഞ്ചായത്തുകളിൽ പത്ത് സെന്റ്, മുനിസിപ്പാലിറ്റിയിൽ അഞ്ച് സെന്റ്, കോർപ്പറേഷനുകളിൽ 3 സെന്റ്എന്നിങ്ങനെ അവരുടെ കുടികിടപ്പുഭൂമിയിൽ ഉടമസ്ഥാവകാശം നൽകി.
രണ്ടാമതായി, സംസ്ഥാനത്ത് ജന്മിത്ത സമ്പ്രദായം പൂർണമായും അവസാനിപ്പിച്ചു.
ഭൂമിയുടെ ഉടമസ്ഥാവകാശം കർഷകർക്ക് ലഭിക്കുകയും ചെയ്തു.
മൂന്നാമതായി, കൈവശ ഭൂമിക്ക് പരിധി നിർണയം വരികയും അധിക ഭൂമി അഥവാ മിച്ചഭൂമി ഭൂരഹിതരായ കൃഷിക്കാർക്കും കർഷകത്തൊഴിലാളികൾക്കും ലഭ്യമാക്കി.
ഈ നിയമം നിലവിൽ വന്ന ജനുവരി ഒന്നാം തീയതി കേരളത്തിലെ 25.36 ലക്ഷം കുടിയാന്മാരാണ് അവർ കൃഷി ചെയ്തിരുന്ന ഭൂമിയുടെ ഉടമകളായി മാറിയത്.
10 വർഷത്തിനുള്ളിൽ 5 ലക്ഷം കുടികിടപ്പുകാരും സ്വന്തം ഭൂമിയുടെ ഉടമകളായി മാറി.
1970 ജനുവരി ഇരുപതിന് ഒരു ഓർഡിനൻസിലൂടെ ഒരു രൂപ പ്രതിഫലം നൽകാതെ കണ്ണൻ ദേവൻ കമ്പനി കൈവശം വെച്ചിരുന്ന 1,32,000 ഏക്കർ ഭൂമി സർക്കാർ ഏറ്റെടുത്തു.
ഭൂപരിഷ്കരണ നിയമം നടപ്പിലാക്കുന്നതിലും ധാരാളം വെല്ലുവിളികൾ ഉണ്ടായിരുന്നു.
ഉദാഹരണത്തിന് 1957‑ൽ മിച്ചഭൂമി 1,75,000 ഏക്കറായാണ് കണക്കാക്കിയിരുന്നതെങ്കിൽ 1967‑ൽ അത് 1,50, 000 ആയും 1970‑ൽ ഒരു ലക്ഷത്തിൽ താഴെയായും മാറി.
സർക്കാരിന് മിച്ചഭൂമി കണ്ടെത്താനുള്ള രേഖകൾ പലയിടത്തും അപര്യാപ്തമായിരുന്നു.
എങ്കിലും ഇത്തരത്തിലുള്ള നിയമപരവും പ്രായോഗികവുമായ എല്ലാ കടമ്പകളും തരണം ചെയ്ത് ആ സർക്കാർ ഭൂപരിഷ്കരണ നിയമം നടപ്പിലാക്കി.
ഭൂപരിഷ്കരണവുമായി ബന്ധപ്പെട്ട് രണ്ട് സുപ്രധാന നിയമങ്ങൾകൂടി ഐക്യമുന്നണി മന്ത്രിസഭ നടപ്പിലാക്കി.
1972‑ലെ കേരള ഭൂപരിഷ്കരണ (ഭേദഗതി) ആക്ടും 1974‑ലെ കേരള കർഷകത്തൊഴിലാളി നിയമവും.
രാഷ്ട്രീയ ഇച്ഛാശക്തിയുള്ള ഒരു സർക്കാർ എങ്ങനെ ഒരു പുരോഗമനപരമായ നിയമനിർമ്മാണത്തിന് എതിരെ ഉയരുന്ന നിയമപരമായതും പ്രായോഗിക തലത്തിലുള്ളതുമായ വെല്ലുവിളികൾ നേരിടും എന്നതിന് ഉദാഹരണമായിരുന്നു ആ മന്ത്രിസഭ.
1974‑ലെ കേരള കർഷക തൊഴിലാളി നിയമം കേരളത്തിലെ കർഷക തൊഴിലാളികളുടെ ”മാഗ്നാകാർട്ട” തന്നെയായിരുന്നു.
ജോലി സമയം നിജപ്പെടുത്തുവാനും ജോലി ഭദ്രത ഉറപ്പു വരുത്തുവാനും പ്രോവിഡന്റ് ഫണ്ട് നടപ്പിലാക്കുവാനും അധിക ജോലിക്ക് അധിക വേതനം ഉറപ്പു വരുത്തുവാനും ആ നിയമംവഴി സാധിച്ചു.
മറ്റൊരു വിപഌവകരമായ കാൽവെയ്പായിരുന്നു ലക്ഷംവീട് പദ്ധതി.
ഭവനരഹിതരായ പാവപ്പെട്ടവർക്ക് ഒരുലക്ഷം വീടുകൾ നിർമ്മിച്ചു നൽകാനായി സഖാവ് എം എൻ ഗോവിന്ദൻ നായർ നേതൃത്വം നൽകി നടപ്പിലാക്കിയ പദ്ധതി മാർച്ച് 1976‑ലെ കണക്കനുസരിച്ച് 57,000 വീടുകൾ നിർമ്മിച്ചു നൽകി.
ഇതേ കാലത്തെ കണക്കുകൾ പറയുന്നത് 12,93,137 ജന്മാവകാശത്തിനുള്ള അപേക്ഷകളും 3,60, 431 കുടികിടപ്പിനുള്ള അപേക്ഷകളും തീർപ്പാക്കി എന്നാണ്.
കുടികിടപ്പിനുള്ള പതിനായിരം അപേക്ഷകൾ മാത്രമേ അന്ന് ബാക്കിയുണ്ടായിരുന്നുള്ളൂ.
വർഷം നിയമം പ്രദേശം 1865 പാട്ടവിളംബരം തിരുവിതാംകൂർ 1867 ജന്മി കുടിയാൻ നിയമം തിരുവിതാംകൂർ 1896 ജന്മി കുടിയാൻ നിയമം തിരുവിതാംകൂർ 1915 കുടിയാൻ നിയമം കൊച്ചി 1930 കുടിയാൻ നിയമം കൊച്ചി 1950 കുടിയാഴ്മ ഒഴിപ്പിക്കൽ നിരോധന നിയമം തിരു - കൊച്ചി 1954 മലബാർ കുടിയാഴ്മ ഭേദഗതി നിയമം മലബാർ 1954 ഭൂവുടമസ്ഥ - കൈവശാവകാശ നിയന്ത്രണ  നിയമം തിരു - കൊച്ചി 1955 കാണം കുടിയാൻ നിയമം തിരു - കൊച്ചി 1959 കാർഷികബന്ധ നിയമം കേരളം 1963 ഭൂപരിഷ്കരണ നിയമം കേരളം 1969 ഭൂപരിഷ്കരണ ഭേദഗതി  നിയമം കേരളം
ഐക്യകേരളപ്പിറവിക്കു മുൻപും പിൻപുമായി ഭുവുടമസ്ഥതയുമായി ബന്ധപ്പെട്ട് നടപ്പാക്കിയ നിയമങ്ങൾ
മര്യാദപാട്ട വ്യവസ്ഥ ഇതിനുദാഹരണമാണ്.
കാർഷിക ബന്ധനിയമത്തിൽ ഓരോ ഇനം ഭൂമിക്കും വസൂലാക്കാവുന്ന ഏറ്റവും കൂടിയതും ഏറ്റവും കുറഞ്ഞതുമായ പാട്ടം എത്രയെന്ന് വ്യവസ്ഥ ചെയ്തിരുന്നു.
അതിനു വിധേയമായിക്കൊണ്ട് ഒരു നോട്ടിഫിക്കേഷൻമൂലം മര്യാദപാട്ടം നിശ്ചയിക്കാൻ ഗവൺമെൻറിന് അധികാരവുമുണ്ടായിരുന്നു.
എന്നാൽ പുതിയ നിയമത്തിൽ മര്യാദപാട്ടം നിശ്ചയിക്കുന്നതിന് ഏറ്റവും കൂടിയതും കുറഞ്ഞതുമെന്ന തോതുകളേയില്ല.
പുതിയനിയമത്തിലെ പാട്ടത്തോത് പൊതുവിൽ കാർഷിക ബന്ധനിയമത്തിലെ ഏറ്റവും കൂടിയ നിരക്കിന് സമാനമാണ്.
നാളീകേരതോട്ടം, കവുങ്ങിൻതോട്ടം കുരുമുളകുതോട്ടം കൈപ്പാട് നിലം തുടങ്ങിയ ഭൂമിയുടെ കാര്യത്തിൽ പാട്ടം വർധിച്ചിട്ടുമുണ്ട്.
ഇതുപോലെ കാർഷികബന്ധനിയമമനുസരിച്ച് 1957ഏപ്രിൽ 11-വരെയുള്ള പാട്ടബാക്കിയുടെ കാര്യത്തിൽ, 5 ഏക്കർ വരെ ഭൂമിയുള്ള ഒരു കുടിയാൻ ഒരു കൊല്ലത്തെയും 5 ഏക്കർക്കും 15ഏക്കർക്കും ഇടയിലുള്ളവർ രണ്ടു കൊല്ലത്തെയും, 15 ഏക്കറിൽ കൂടുതലുള്ളവർ മൂന്നുകൊല്ലത്തെയും പാട്ടബാക്കികൊടുത്താൽ എല്ലാ പാട്ടബാക്കിയും റദ്ദാക്കുമെന്നാണ് വ്യവസ്ഥ.
15 ഏക്കർ വരെയുള്ള കുടിയാൻമാർക്ക് കൊടുത്ത ഈ ആനുകൂല്യം പുതിയ നിയമത്തിൽ എടുത്തു കളഞ്ഞു.
1961 ഫെബ്രുവരി 15-ന് ശേഷമുള്ള പാട്ടബാക്കിയുടെ കാര്യത്തിൽ പുതിയ നിയമപ്രകാരം 75 ശതമാനം തുകയും കൊടുത്തുതീർന്നെങ്കിലെ പാട്ടബാക്കി റദ്ദാകുന്നുള്ളു.
ആരാധനാസ്ഥലത്തിന്റെ വികസനത്തിനും, ജൻമിക്ക് ഉത്തമവിശ്വാസത്തിൽ വീടുണ്ടാക്കുന്നതിനും.
സ്വന്തമയി കൃഷിചെയ്യുന്നതിനും, ചില നിബന്ധനകളിൻമേൽ ഒരു പരിധി വരെ കുടിയാനെ ഒഴിപ്പിക്കാമെന്ന് രണ്ട് നിയമത്തിലും പറയുന്നുണ്ട്.
എന്നാൽ കാർഷിക ബന്ധ നിയമപ്രകാരം സ്വന്തം വീടുണ്ടാക്കുന്നതിന് ഒരു ഭൂവുടമയ്ക് 20-സെന്റും, ഒന്നിലധികം ഭൂവുടമകൾ കൂടി 50-സെന്റിൽ കൂടാത്ത വിധവും മാത്രമേ കുടിയാനിൽ നിന്ന് ഒഴിപ്പിക്കാമായിരുന്നുള്ളൂ.
കൂടാതെ കുടിയാന്റെ കൈവശം അവശേഷിക്കുന്ന ഭൂമി ഒരു ഏക്കറിൽ കുറവാണെങ്കിൽ എത്ര ഭൂവുടമകൾ ഉണ്ടെങ്കിലും 20 - സെന്റിൽ കൂടുതൽ ഒഴിപ്പിച്ചുകൂടാ എന്നും വ്യവസ്ഥയുണ്ടായിരുന്നു.
എന്നാൽ പുതിയ നിയമത്തിലെ 15-ആം വകുപ്പനുസരിച്ച് കുടിയാന്റെ കൈവശം ഒരു ഏക്കറിൽ താഴെയാണ് ഭൂമിയുള്ളതെങ്കിലും 20 സെന്റ് മാത്രം നിർത്തി 50 സെന്റ് വരെ ഒഴിപ്പിച്ചെടുക്കാൻ ജൻമിക്ക് അവകാശം നൽകി.
ഫലത്തിൽ രണ്ടു നിയമങ്ങൾ തമ്മിൽ ഉള്ളടക്കത്തിൽ പല തരത്തിലുള്ള അന്തരങ്ങളുണ്ടായിരുന്നു .
അവലംബം ↑ [ ] ↑ [ ] ↑ [ ] ↑ [ ] ↑ [ ] ↑ [ ] ↑ പുറത്തേക്കുള്ള കണ്ണികൾ http:///www.firstministry.kerala.gov.in/agrarianrelation.htm/
ഭൂപീന്ദർ സിങ് ഹൂഡ
2005 മുതൽ 2014 വരെ ഹരിയാന മുഖ്യമന്ത്രിയായിരുന്ന മുതിർന്ന കോൺഗ്രസ് നേതാവാണ് ഭൂപീന്ദർസിംഗ് ഹൂഡ (ജനനം: 15 സെപ്റ്റംബർ 1947) നാല് തവണ ലോക്സഭാംഗമായും അഞ്ച് തവണ നിയമസഭാംഗമായും തിരഞ്ഞെടുക്കപ്പെട്ട ഭൂപീന്ദർ സിംഗ് നിലവിൽ 2019 സെപ്റ്റംബർ നാല് മുതൽ നിയമസഭയിലെ പ്രതിപക്ഷ നേതാവായി തുടരുന്നു.
1947 സെപ്റ്റംബർ 15ന് ഹരിയാനയിലെ റോത്തക്ക് ജില്ലയിലെ സംഘിഗ്രാമത്തിൽ ചൗധരി രൺബീർ സിംഗ് ഹൂഡയുടേയും ഹർദേവിയുടേയും മകനായി ജനിച്ചു.
ഗുജറാത്തിലെ ജാംനഗറിലുള്ള സൈനിക സ്കൂളിൽ നിന്ന് പ്രാഥമിക വിദ്യാഭ്യാസം നേടിയ ഭൂപീന്ദർ സിംഗ് ചണ്ഡിഗഢിലുള്ള പഞ്ചാബ് യൂണിവേഴ്സിറ്റിയിൽ നിന്ന് ബിരുദം പഠനം പൂർത്തിയാക്കിയ ശേഷം ഡൽഹി യൂണിവേഴ്സിറ്റിയിൽ നിന്ന് നിയമത്തിൽ ബിരുദം നേടി.
കോൺഗ്രസിൻ്റെ യുവജനസംഘടനയായ യൂത്ത് കോൺഗ്രസ് വഴിയാണ് രാഷ്ട്രീയ പ്രവേശനം.
1972 മുതൽ 1977 വരെ കിലോലിയിൽ ബ്ലോക്ക് കോൺഗ്രസ് കമ്മറ്റിയുടെ പ്രസിഡൻറായാണ് തുടക്കം.
പ്രധാന പദവികളിൽ 1980-1987 : സംസ്ഥാന വൈസ് പ്രസിഡൻ്റ്, യൂത്ത് കോൺഗ്രസ്, ഹരിയാന 1991 : ലോക്സഭാംഗം, റോത്തക്ക് (1) 1996 : ലോക്സഭാംഗം, റോത്തക്ക് (2) 1996-2001 : പ്രസിഡൻറ്, ഹരിയാന പ്രദേശ് കോൺഗ്രസ് കമ്മിറ്റി (എച്ച്.പി.സി.സി) 1998 : ലോക്സഭാംഗം, റോത്തക്ക് (3) 2000 : നിയമസഭാംഗം, (1) 2002-2004 : നിയമസഭയിലെ പ്രതിപക്ഷനേതാവ് 2004 : ലോക്സഭാംഗം, റോത്തക്ക് (4) 2005 : നിയമസഭാംഗം, (2) 2005-2009 : മുഖ്യമന്ത്രി (1) 2009 : നിയമസഭാംഗം, (3) 2009-2014 : മുഖ്യമന്ത്രി (2) 2014 : നിയമസഭാംഗം, (4) 2019 : നിയമസഭാംഗം, (5) 2019-തുടരുന്നു : നിയമസഭയിലെ പ്രതിപക്ഷനേതാവ്
1999, 2019 ലോക്സഭ തിരഞ്ഞെടുപ്പുകളിൽ റോത്തക്കിലും സോനെപട്ടിലും നിന്ന് ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു.
ഹരിയാന മുഖ്യമന്ത്രി
2005-ൽ നടന്ന ഹരിയാന നിയമസഭ തിരഞ്ഞെടുപ്പിൽ ആകെയുള്ള 90-ൽ 67 സീറ്റും നേടി
മൂന്നിൽ രണ്ട് ഭൂരിപക്ഷത്തിൽ ഇന്ത്യൻ നാഷണൽ കോൺഗ്രസ് വൻവിജയം നേടിയതിനെ തുടർന്നാണ് ജാട്ട് സമുദായാംഗമായ ഭൂപീന്ദർ സിംഗ് ആദ്യമായി മുഖ്യമന്ത്രിയാവുന്നത്.
മുൻ-മുഖ്യമന്ത്രിയായിരുന്ന ഭജൻ ലാലിനെ ഒഴിവാക്കി കൊണ്ടാണ് ഭൂപീന്ദർ സിംഗിനെ കോൺഗ്രസ് ഹൈക്കമാൻ്റ് തിരഞ്ഞെടുത്തത്.
2009-ൽ ഒരു വർഷം കാലാവധിയിരിക്കെ നിയമസഭ പിരിച്ച് വിട്ട് വീണ്ടും നടന്ന തിരഞ്ഞെടുപ്പിൽ കോൺഗ്രസിന് 40 സീറ്റേ നേടാനായുള്ളൂ.
7 സ്വതന്ത്രരും 6 പേരുള്ള ഭജൻലാലിൻ്റെ പാർട്ടിയായ എച്ച്.ജെ.സിയുടെയും പിന്തുണയോടെ ഭൂപീന്ദർ സിംഗ് ഹൂഡ രണ്ടാം വട്ടവും മുഖ്യമന്ത്രിയായി തിരഞ്ഞെടുക്കപ്പെട്ടു.
മൊത്തം 6 സി.ബി.ഐ കേസുകളാണ് ഭൂപീന്ദർ സിംഗിനെതിരെ ഉള്ളത്.
ഇതിൽ ഗുരുഗ്രാം-മനേശ്വർ ഭൂമിയിടപാട് കേസിൽ സി.ബി.ഐ കുറ്റപത്രം കോടതിയിൽ സമർപ്പിച്ചു.
ബാക്കിയുള്ളവ അന്വേഷണത്തിലാണ്.
ഡി.എൽ.എഫ് ഫ്ലാറ്റ് അഴിമതിക്കേസ് ഗുരുഗ്രാം-രാജീവ് ഗാന്ധി ട്രസ്റ്റ് ഭൂമിയിടപാട് സോനെപത്ത് - ഖർഖോഡ ഭൂമിയിടപാട് ഗർഹി സാംപ്ല-ഉദ്ദർ ഗഗാൻ ഭൂമിയിടപാട് പഞ്ചഗുള - എച്ച്.യു.ഡി.എ വ്യവസായ മേഖല അഴിമതി എ.ജെ.എൽ - നാഷണൽ ഹെറാൾഡ് ഭൂമിയിടപാട് ഹരിയാന വനം വകുപ്പിലെ അഴിമതി ഹരിയാന മരുന്നുകമ്പനി അഴിമതി അവലംബം ↑ "ഹരിയാനയിൽ ഭൂപീന്ദർ സിങ് ഹൂഡ പ്രതിപക്ഷ നേതാവ്" https://www.manoramaonline.com/news/latest-news/2019/11/02/bhupinder-singh-hooda-haryana-opposition-leader.amp.html ↑ "12 എംഎൽഎമാരുമായി ഹൂഡ ‘പാർട്ടി പിളർത്തുമോ’? ആശങ്കയിൽ കോൺഗ്രസ്" https://www.manoramaonline.com/news/latest-news/2019/08/17/talk-of-split-in-haryana-congress-hooda-plans-big-show-at-rohtak.amp.html ↑ "ഗുരുഗ്രാം ഭൂമിയിടപാട്: ഹൂഡയ്ക്ക് എതിരെ സിബിഐ കേസ് | Bhupinder Hooda | ഭൂപീന്ദർ സിങ് ഹൂഡ | ഹരിയാന | ഗുരുഗ്രാം ഭൂമിയിടപാട് | Haryana | India News | National News | Malayalam News | Manorama Online" https://www.manoramaonline.com/news/india/2019/01/25/case-against-former-haryana-cm-hooda.html ↑ "ഹുഡയോ ഹൂ‍ഡയോ? അവസാനം തീരുമാനമായി എച്ച്എസ്‌വിപി! | Bhupinder Singh Hooda | Haryana | BJP | Congress | Malayalam Latest News" https://www.manoramaonline.com/news/latest-news/2017/06/02/huda-or-hooda-the-confusion-ends-haryana.amp.html ↑ "Bhupinder Singh Hooda: Only way forward for Congress is to adopt model of inclusive and collective leadership | Political Pulse News,The Indian Express" https://indianexpress.com/article/political-pulse/bhupinder-singh-hooda-interview-congress-aap-haryana-7858614/lite/ ↑ "Former Haryana CM Bhupinder Hooda loses from Sonipat | India News - Times of India" https://m.timesofindia.com/india/former-haryana-cm-bhupinder-hooda-loses-from-sonipat/amp_articleshow/69469202.cms ↑ "Trouble for Bhupinder Singh Hooda as SC orders CBI probe into Rohtak land case | Chandigarh News - Times of India" https://m.timesofindia.com/city/chandigarh/trouble-for-bhupinder-singh-hooda-as-sc-orders-cbi-probe-into-rohtak-land-case/amp_articleshow/84224132.cms
ഭൂപെൻ ഹസാരിക ഇംഗ്ലീഷ് വിലാസം https://ml.wikipedia.org/wiki/Bhupen_Hazarika
ആസ്സാമിൽ നിന്നുള്ള  പ്രഗല്ഭനായ ഒരു ഗായകനും സംഗീതജ്ഞനും ചലച്ചിത്രകാരനും 1967 മുതൽ 72 വരെ അസം നിയമസഭയിൽ അംഗവുമായിരുന്നു ഭൂപെൻ ഹസാരിക (ജനനം:8 സെപ്റ്റംബർ 1926, മരണം:5 നവംബർ 2011).
ദാദാസാഹിബ്‌ ഫാൽക്കെ പുരസ്കാരം നേടിയിട്ടുള്ള ഇദ്ദേഹത്തെ ഭാരത സർക്കാർ ഭാരതരത്ന , പത്മഭൂഷൺ , പത്മശ്രീ എന്നിവ നൽകി ആദരിച്ചിട്ടുണ്ട്.
ബാല്യകാലവും പഠനവും
ആസ്സാമിലെ സദിയ എന്ന സ്ഥലത്താണ്‌ ഭൂപൻ ഹസാരികയുടെ ജനനം.
ബാലപ്രതിഭയായ ഭൂപൻ തന്റെ പത്താമത്തെ വയസ്സിൽ തന്നെ സ്വന്തമായി പാട്ടെഴുതി ആലപിക്കുകയുണ്ടായി.
ഇന്ദ്രമലതി എന്ന ആസ്സാം തിയറ്ററിനു വേണ്ടിപ്രവർത്തിക്കുമ്പോൾ(1939) അദ്ദേഹത്തിന്‌ വയസ്സ് 12‌.
1942 ൽ കോട്ടൺ കോളേജിൽ നിന്ന് ഇന്റർമീഡിയറ്റ് ആർട്ട്സ് പൂർത്തിയാക്കി ബനാറസ് ഹിന്ദു സർ‌വകലാശാലയിൽ ബി.എ. ക്ക് ചേർന്നു.
1944 ബി.എ. നേടിയ അദ്ദേഹം രാഷ്ട്രതന്ത്രശാസ്ത്രത്തിൽ 1946ൽ  ബിരുദാനന്തരബിരുദവും നേടി .
1954 ൽ ന്യൂയോർക്കിലെ കൊളംബിയ സർ‌വകലാശാലയിൽ നിന്ന് പി.എച്ച്.ഡി യും കരസ്ഥമാക്കി.
"വയോജന വിദ്ധ്യാഭ്യാസത്തിൽ ദൃശ്യ-ശ്രാവ്യ സങ്കേതങ്ങൾ ഉപയോഗിക്കുന്നതിന്‌ ഭാരതത്തിലെ അടിസ്ഥാന വിദ്ധ്യാഭ്യാസത്തെ തയ്യാറാക്കുന്നതിനുള്ള നിർദ്ദേശങ്ങൾ" എന്നതായിരുന്നു പി.എച്ച്.ഡി യുടെ വിഷയം.
ഭൂപൻ ഹസാരിക തന്റെ തെളിമയാർന്നതും ഇളം ശബ്ദത്തിലൂടെയുമുള്ള ഗാനാലാപനത്തിലൂടെ ശ്രദ്ധിക്കപ്പെട്ടിട്ടുണ്ട്.
ഒരു ഗാനരചയിതാവ് എന്ന നിലയിൽ വൈവിദ്ധ്യപൂർണമായ വിഷയങ്ങൾ ഉൾപ്പെടുത്തികൊണ്ടുള്ള കാവ്യത്മക ശൈലിക്കുടമയാണ്‌ അദ്ദേഹം.
നാടോടി സംഗീതത്തിൽ സമകാലീന സ്പർശങ്ങൾ സന്നിവേശിപ്പിച്ചുകൊണ്ടുള്ളതാണ്‌ അദ്ദേഹത്തിന്റെ സംഗീതരചന.
ആദ്യം ഒരു ബാലകലാകാരനായും പിന്നീട് ഒരു സം‌വിധായകനായുമാണ്‌  ഭൂപൻ ആസ്സാം ചലച്ചിത്രവ്യവസായ രംഗത്ത്  സജീവമാകുന്നത്.
ആസ്സാമിനെ കൂടാതെ പശ്ചിമബംഗാൾ , അയൽ‌രാജ്യമായ ബംഗ്ലാദേശ് എന്നിവിടങ്ങളിലും പ്രശസ്തനാണ്‌ ഭൂപൻ ഹസാരിക.
തുടക്കത്തിൽ അസമീസ് സിനിമകളായിരുന്നു തട്ടകം.
പിന്നീട് ബോളിവുഡിലേക്ക് ചുവടുമാറി.
ഗായകനും സംഗീതസംവിധായകനുമായി ഹിന്ദി സിനിമയിൽ ചുവടുറപ്പിച്ചു.
കൽപ്പന ലാജ്മി സംവിധാനം ചെയ്ത നസിറുദ്ദീൻ ഷായും ശബാന ആസ്മിയും അഭിനയിച്ച "ഏക്പൽ", "രുദാലി", "സാസ്" "ദാമൻ", "ക്യോൻ", എം എഫ് ഹുസൈൻ സംവിധാനം ചെയ്ത "ഗജഗാമിനി" തുടങ്ങിയ ചിത്രങ്ങളുടെ സംഗീതം ഹസാരികയാണ് നിർവഹിച്ചത്.
ഈ ചിത്രങ്ങളിൽ അദ്ദേഹം പാടുകയും ചെയ്തു.
അസമീസ് സിനിമയിൽ ഏറെ ആദരിക്കപ്പെടുന്ന സംവിധായകനും നിർമാതാവുമാണ് ഹസാരിക.
1960ൽ "ശകുന്തള", 1964ൽ "പ്രതിധ്വനി", 1967ൽ "ലോട്ടി ഗോട്ടി" എന്നീ ചിത്രങ്ങൾക്ക് അദ്ദേഹത്തിന് മികച്ച സംവിധായകനുള്ള ദേശീയപുരസ്കാരം ലഭിച്ചു.
1977ൽ "ചമേലി മേംസാബി"ലെ സംഗീതസംവിധാനത്തിന് ദേശീയപുരസ്കാരം ലഭിച്ചു.
1977ൽ രാജ്യം പത്മഭൂഷൺ നൽകി ആദരിച്ചു.
അസം സർക്കാർ സംസ്ഥാനത്തെ ഉന്നതപുരസ്കാരമായ ശങ്കർദേവ് അവാർഡ് സമ്മാനിച്ചു.
1993ലാണ് ഇന്ത്യൻ ചലച്ചിത്രരംഗത്തെ പരമോന്നതബഹുമതിയായ ദാദാസാഹേബ് ഫാൽക്കെ ഹസാരികയെ തേടിയെത്തുന്നത്.
കേന്ദ്ര സംഗീതനാടക അക്കാദമി അവാർഡും ലഭിച്ചു.
ദേശീയ ചലച്ചിത്ര അവാർഡ് കമ്മിറ്റി ജൂറി ചെയർമാൻ , പുണെ ഫിലിം ഇൻസ്റ്റിറ്റ്യൂട്ട് ഗവേണിങ് കൗൺസിൽ അംഗം എന്നീ നിലകളിൽ പ്രവർത്തിച്ചു.
1967 മുതൽ 72 വരെ അസം നിയമസഭയിൽ അംഗമായിരുന്നു.
സ്വതന്ത്രനായി മത്സരിച്ചാണ് തെരഞ്ഞെടുക്കപ്പെട്ടത്.
അസമിലെ സാദിയയിൽ 1926ൽ അധ്യാപക കുടുംബത്തിലായിരുന്നു ജനനം.
പിതാവ് നീലകണ്ഠ ഹസാരിക ഉൾപ്പെടെ കുടുംബത്തിലെ മിക്കവരും അധ്യാപകർ .
കുടുംബത്തിന് സാദികയിൽ സ്വന്തമായി സ്കൂളും ഉണ്ടായിരുന്നു.
എന്നാൽ , തന്റെ വഴി അധ്യാപനമല്ലെന്ന് പത്താം വയസ്സിൽ ഒരു കാസറ്റിൽ പാടി ഭൂപൻ തെളിയിച്ചു.
ഇന്ത്യൻ സിനിമാചരിത്രത്തിൽ രണ്ടാമത്തെ ശബ്ദചിത്രമായ "ഇന്ദ്രമാലതി"യിൽ 12-ാം വയസ്സിൽ വേഷമിട്ട് നടനായി അരങ്ങേറ്റം കുറിച്ചു.
അമേരിക്കയിലെ കൊളംബിയ സർവകലാശാലയിൽനിന്ന് മാസ് കമ്യൂണിക്കേഷനിൽ ഡോക്ടറേറ്റുമായി തിരിച്ചെത്തിയ അദ്ദേഹം മുഴുവൻ സമയവും സിനിമയ്ക്കായി നീക്കിവച്ചു.
വിവാഹിതരായിട്ടില്ലങ്കിലും 38 വർഷമായി ഒരുമിച്ച് കഴിയുന്ന കല്പന ലജ്മി ഭൂപെന്റെ ജീവിതപങ്കാളിയാണ്‌.
ഭൂപെന്റെ ആദ്യ ഭാര്യ പ്രിയം ആണ്‌.
മകൻ തേജ്.
അവസാനകാലത്ത് ഒരുപാട് ആരോഗ്യപ്രശ്നങ്ങളുമായി ഏറ്റുമുട്ടിയ ഹസാരികയെ 2011 സെപ്റ്റംബറിൽ ശ്വാസകോശസംബന്ധമായ അസുഖം മൂലം മുംബൈയിലെ കോകിലാബെൻ ആസ്പത്രിയിൽ പ്രവേശിപ്പിച്ചു.
ഒന്നരമാസത്തോളം അവിടെ കിടന്ന അദ്ദേഹം അവിടെവച്ച് 2011 നവംബർ 5-ന് തന്റെ 85-ആം വയസ്സിൽ അന്തരിച്ചു .
മൃതദേഹം പൂർണ്ണ ഔദ്യോഗിക ബഹുമതികളോടെ ഗുവാഹാത്തിയിൽ ബ്രഹ്മപുത്രാ നദീതീരത്ത് സംസ്കരിച്ചു.
ഭൂപെൻ ഹസാരികയുടെ മൃതദേഹം പൊതു ദർശനത്തിന് വെച്ചപ്പോൾ പുരസ്കാരങ്ങൾ 1992 ൽ ദാദാസാഹിബ് ഫാൽക്കെ അവാർഡ് സംഗീത നാടക അക്കാദമി പുരസ്കാരം അസ്സാം രത്ന അവാർഡ് 2001 ൽ പത്മഭൂഷൺ ആദരം 2009 ൽ ആസാം രത്ന കിട്ടി 1977 ൽ മികച്ച സംഗീതജ്ഞനുള്ള ദേശീയപുരസ്കാരം മൂന്നു പ്രാവശ്യം മികച്ച സിനിമാനിർമ്മാതാവിനുള്ള പുരസ്കാരം 2019ൽ ഭാരത രത്‌ന പുരസ്‌കാരം ലഭിച്ചു അവലംബം പുറം കണ്ണികൾ bhupenhazarika.com About Bhupen Hazarika Archived 2012-01-23 at the Wayback Machine .
All about Bhupen Hazarika Dr Bhupen Hazarika - Life, Music, Movies
ഭൂപാളം ഈ ലേഖനം ഒരു അനാഥലേഖനമാണ് .
കർണാടകസംഗീതത്തിലെ 8ആം മേളകർത്താരാഗമായ ഹനുമതോടിയുടെ ജന്യരാഗമാണ് ഭൂപാളം .
ഇതൊരു ഔഡവരാഗമാണ്.
ഒരു പ്രഭാതരാഗമാണ്.
കഥകളി സംഗീതത്തിലും നാടൻ പാട്ടുകളിലും ഈ രാഗം ഉപയോഗിച്ചുകാണാം ഘടന,ലക്ഷണം ആരോഹണം സ രി1 ഗ2 പ ധ1 സ അവരോഹണം സ ധ1 പ ഗ2 രി1 സ കൃതികൾ കൃതി കർത്താവ് സാധുവിഭാത സ്വാതിതിരുനാൾ സദാചലേസ്വരം മുത്തുസ്വാമിദീക്ഷിതർ ചലച്ചിത്രഗാനങ്ങൾ ഗാനം ചലച്ചിത്രം ശാരികപൈതലേ ശകുന്തള താഴുന്ന സൂര്യനെ മേയ്ഡ് ഇൻ യു എസ് എ ക സ തി ജന്യരാഗങ്ങൾ അ-അഃ അഠാണ അമൃതവർഷിണി അസാവരി ആനന്ദഭൈരവി ആന്തോളിക ആഭേരി ആഭോഗി ആരഭി ആഹിരി ഉദയരവിചന്ദ്രിക ക-ങ കർണാടക ശുദ്ധസാവേരി കല്യാണവസന്തം കാംബോജി കാപ്പി കേദാര ഗൗള ഗംഭീരനാട്ട ഗരുഡധ്വനി ഗൗള (രാഗം) ഘമാസ്(രാഗം) ത-ന ദർബാരി കാനഡ ദേവഗാന്ധാരി ദേശ് ധന്യാസി നാഗസ്വരാവലി നാട്ട (രാഗം) നിരോഷ്ഠ പ-മ ബിലഹരി ഭൂപാളം ഭൈരവി മധുവന്തി മധ്യമാവതി മലഹരി മലയമാരുതം മോഹനകല്യാണി മോഹനം യ-റ യദുകുലകാംബോജി രഞ്ജിനി (രാഗം) രേവതി (രാഗം) വരാളി വലചി ശഹാന (രാഗം) ശിവരഞ്ജിനി ശ്രീരാഗം ശ്രീരഞ്ജിനി ശുദ്ധസാവേരി സാരമതി സാലഗ ഭൈരവി സാവേരി സുനന്ദവിനോദിനി ഹിന്ദോളം ഹംസധ്വനി ഹംസാനന്ദി കർണാടക സംഗീതം സ്വരങ്ങൾ മേളകർത്താരാഗങ്ങൾ Asampurna Melakarta Ragas ജന്യരാഗങ്ങൾ
ഭൂപതിരാജു സോമരാജു
ഒരു ഇന്ത്യൻ കാർഡിയോളജിസ്റ്റും , ഹൈദരാബാദിലെ കെയർ ഹോസ്പിറ്റലുകളുടെ ചെയർമാനുമായിരുന്നു ഭൂപതിരാജു സോമരാജു (ജനനം: 26 ജൂലൈ 1946).
പിയർ റിവ്യൂഡ് ജേണലുകളിലെ നിരവധി മെഡിക്കൽ ലേഖനങ്ങളുടെ രചയിതാവും നാഷണൽ അക്കാദമി ഓഫ് മെഡിക്കൽ സയൻസസിലെ തിരഞ്ഞെടുക്കപ്പെട്ട ഫെലോയും ആയ അദ്ദേഹത്തെ 2001 ൽ ഇന്ത്യാ ഗവൺമെന്റ് നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പത്മശ്രീ നൽകി ആദരിച്ചു.
1998 ൽ ഡോ. സോമരാജു എ പി ജെ അബ്ദുൾ കലാമിനൊപ്പം കുറഞ്ഞ ചെലവിൽ കൊറോണറി സ്റ്റെന്റ് വികസിപ്പിച്ചു, അത് "കലാം-രാജു സ്റ്റെന്റ്" എന്നായിരുന്നു അറിയപ്പെട്ടത്.
2012 ൽ ഇരുവരും ഗ്രാമപ്രദേശങ്ങളിലെ ആരോഗ്യ സംരക്ഷണത്തിനായി ഒരു പരുക്കൻ ടാബ്‌ലെറ്റ് കമ്പ്യൂട്ടർ രൂപകൽപ്പന ചെയ്തു, അതിന് "കലാം-രാജു ടാബ്‌ലെറ്റ്" എന്നും പേരിട്ടു.
ഭൂപേന്ദ്ര കുമാർ ദത്ത ഇംഗ്ലീഷ് വിലാസം https://ml.wikipedia.org/wiki/Bhupendra_Kumar_Datta Anushilan Samiti
ഭൂപേന്ദ്ര കുമാർ ദത്ത (ബംഗാളി: ডিউপেন্দ্র কুমার দত্ত; 8 ഒക്ടോബർ 1892 - 29 ഡിസംബർ 1979)ഇന്ത്യൻ സ്വാതന്ത്ര്യസമര സേനാനിയും, ബ്രിട്ടീഷ് ഭരണത്തിൽ നിന്ന് ഇന്ത്യൻ സ്വാതന്ത്ര്യത്തിനായി പോരാടിയ വിപ്ലവകാരിയും ആയിരുന്നു.
യുഗാന്തർ നേതാവായി നൽകിയ മറ്റ് സംഭാവനകളെ കൂടാതെ, 1917 ഡിസംബറിൽ ബിലാസ്പൂർ ജയിലിൽ 78 ദിവസം നിരാഹാര സമരം നടത്തിയിരുന്നു.
1892 ഒക്ടോബർ 8-ന് ഇപ്പോൾ ബംഗ്ലാദേശിൽ സ്ഥിതിചെയ്യുന്ന ജെസ്സോർ ജില്ലയിലെ താക്കൂർപുർ ഗ്രാമത്തിൽ ജനിച്ചു.
ഫരീദ്പൂരിനടുത്തുള്ള പർച്ചാർ എസ്റ്റേറ്റുകളുടെ മാനേജറായിരുന്നു അച്ഛൻ കൈലാഷ് ചന്ദ്ര ദത്ത.
അമ്മ ബിമലാസുന്ദരി ചാരിറ്റബിൾ വനിതയായിരുന്നു.
കുട്ടികളായ ഭൂപൻ, കമലാനി, ജാദഗോപാൽ, സ്നേഹലത, സുപ്രഭ എന്നിവരെ ദൈവ സ്നേഹമുള്ള അന്തരീക്ഷത്തിൽ വളർന്നുവന്നു.
ദൗലത്പൂർ കോളേജ്
കൊൽക്കത്തയിലെ സ്കോട്ടിഷ് ചർച്ച് ഓഫ് കൊൽക്കത്തയിൽ ചേർന്നപ്പോൾ 1911- ൽ കൊൽക്കത്തയിലെ അനുശീലൻ സമിതിയുടെ രണ്ട് പ്രധാന അംഗങ്ങളെ കണ്ടുമുട്ടുകയും ബനാറസിൽ നിന്നുള്ള സചിൻ സന്യാലിനെ പരിചയപ്പെടുകയും ചെയ്തു.
ഹൌറ ട്രയൽസിൽ നിന്നും സ്വാതന്ത്ര്യമാകുന്നതിനു മുൻപ് പുറത്തിറങ്ങുകയും വരാനിരിക്കുന്ന രണ്ടാം ലോകമഹായുദ്ധത്തെക്കുറിച്ച് അദ്ദേഹത്തെ അറിയിച്ചു.
ഈ കാലഘട്ടത്തിൽ ഇന്ത്യയിലുടനീളമുള്ള സായുധസമരത്തിന് തയ്യാറെടുക്കുകയായിരുന്ന ബാഘ ജതിനെ എല്ലാ അക്രമാസക്ത പ്രവർത്തനങ്ങളാൽ സസ്പെൻഡ് ചെയ്തു.
എല്ലാ വിപ്ലവ പ്രവർത്തനങ്ങളെയും സസ്പെൻഷൻ നിരുത്സാഹപ്പെടുത്തി, സച്ചിൻ ധാക്കാ അനുശീലൻ സമിതിയിലേക്ക് പോയി.
സമിതിയുടെ നേതാക്കന്മാർ ബാഘ ജതിൻ പരിപാടിയിൽ പങ്കെടുത്തില്ല.
1913- ൽ ഒരു തെറ്റായ ഒരു സൂചനയാൽ ഖുൽനയിൽ പോയി ദൗലത്പൂർ ഹിന്ദു അക്കാദമിയിൽ ചേരാൻ ഭൂപൻ തീരുമാനിച്ചു.
സാമ്രാജ്യത്വ ശക്തിയെ പ്രോത്സാഹിപ്പിക്കുന്ന ഭുപൻ സാമൂഹ്യപ്രവർത്തനത്തിൽ താൽപര്യമുള്ള കോളേജ് പങ്കാളികളുമായി ചേർന്ന്, കരകൗശലത്തൊഴിലാളികൾ, ജിംനാസ്റ്റിക്സ്, പഠന സെഷനുകൾ, ഗീതയുടെ പഠന സെഷനുകൾ, സമകാലീന ചിന്തകരുടെ ലേഖനങ്ങളിൽ അവതരിപ്പിച്ചു.
അവർ അവരുടെ സ്വന്തം ഹോസ്റ്റലുകൾ സ്ഥാപിച്ചു.
ശശിഭൂഷൺ റായ്ചൗധരിയെ "ശഷീദ" (സാധാരണയായി വിളിപ്പേര് ആയി അറിയപ്പെടുന്നു)  വിദ്യാഭ്യാസത്തിനായുള്ള അദ്ദേഹത്തിന്റെ പരീക്ഷണങ്ങളിൽ പ്രശസ്തനായ ഇദ്ദേഹം ബാഘ ജതിനുമായി അടുത്ത ബന്ധം പുലർത്തിയിരുന്നു.
ഭൂപേഷ് ഭാഗേൽ
2018 മുതൽ 2023 വരെ ഛത്തീസ്ഗഢ് മുഖ്യമന്ത്രിയായിരുന്ന ദുർഗ് ജില്ലയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് ഭൂപേഷ് ബാഗൽ.
(ജനനം : 23 ഓഗസ്റ്റ് 1960) 2013 മുതൽ 2018 വരെ ഛത്തീസ്ഗഢ് പി.സി.സി പ്രസിഡൻ്റ്, ആറ് തവണ നിയമസഭാംഗം, രണ്ട് തവണ സംസ്ഥാന കാബിനറ്റ് വകുപ്പ് മന്ത്രി എന്നീ നിലകളിലും പ്രവർത്തിച്ചു.
ഛത്തീസ്ഗഢിലെ ദുർഗ് ജില്ലയിലെ ഒരു ദളിത് കുടുംബത്തിൽ നന്ദകുമാർ ബാഗേലിൻ്റെയും ബിന്ദേശ്വരിയുടെയും മകനായി 1960 ഓഗസ്റ്റ് 23ന് ജനനം.
പ്രാഥമിക വിദ്യാഭ്യാസത്തിനു ശേഷം റായ്പ്പൂരിലെ പി.രവിശങ്കർ ശുക്ല യൂണിവേഴ്സിറ്റിയിൽ നിന്ന് ബിരുദാനന്തര ബിരുദം നേടി പഠനം പൂർത്തിയാക്കി.
1985-ൽ യുവജനസംഘടനയായ യൂത്ത് കോൺഗ്രസ് വഴിയാണ് രാഷ്ട്രീയപ്രവേശനം.
സംഘടനയുടെ  ജില്ലാ പ്രസിഡൻ്റ്, സംസ്ഥാന വൈസ് പ്രസിഡൻറ് എന്നീ നിലകളിലും പ്രവർത്തിച്ചു.
1993-ലെ മധ്യ പ്രദേശ് നിയമസഭ തിരഞ്ഞെടുപ്പിൽ പട്ടാൻ മണ്ഡലത്തിൽ നിന്ന് ആദ്യമായി നിയമസഭയിലെത്തിയ ഭൂപേഷ് 1998-ൽ വീണ്ടും നിയമസഭാംഗമായി.
1998-ൽ മധ്യപ്രദേശ് മുഖ്യമന്ത്രിയായിരുന്ന ദ്വിഗ്വിജയ് സിംഗിൻ്റെ മന്ത്രിസഭയിലെ കാബിനറ്റ് വകുപ്പ് മന്ത്രിയായും 2000-ൽ മധ്യപ്രദേശ് വിഭജിച്ച് ഛത്തീസ്ഗഢ് രൂപീകരിച്ചപ്പോൾ അജിത് ജോഗി മന്ത്രിസഭയിലെ റവന്യൂ വകുപ്പ് മന്ത്രിയായും പ്രവർത്തിച്ചു.
2003-ൽ പട്ടാൻ മണ്ഡലത്തിൽ നിന്ന് വീണ്ടും നിയമസഭാംഗമായ ഭൂപേഷ് പ്രതിപക്ഷ ഉപ-നേതാവായി തിരഞ്ഞെടുക്കപ്പെട്ടു.
2004-ലെ ലോക്സഭ തിരഞ്ഞെടുപ്പിൽ ദുർഗ് മണ്ഡലത്തിൽ നിന്ന് മത്സരിച്ചെങ്കിലും പരാജയപ്പെട്ടു.
2008-ലെ നിയമസഭ തിരഞ്ഞെടുപ്പിൽ സിറ്റിംഗ് സീറ്റായ പട്ടാനിൽ നിന്ന് ആദ്യമായി പരാജയപ്പെട്ടു.
2009-ലെ ലോക്സഭ തിരഞ്ഞെടുപ്പിൽ റായ്പ്പൂരിൽ നിന്ന് മത്സരിച്ചെങ്കിലും പരാജയമായിരുന്നു.
2013-ലെ നിയമസഭ തിരഞ്ഞെടുപ്പിൽ പട്ടാൻ മണ്ഡലത്തിൽ നിന്ന് വീണ്ടും നിയമസഭാംഗമായ ഭൂപേഷ് അതേവർഷം ഛത്തീസ്ഗഢ് പി.സി.സി പ്രസിഡൻ്റായി നിയമിതനായി.
2018-ലെ നിയമസഭ തിരഞ്ഞെടുപ്പിൽ ഭൂപേഷ് ബാഗലിൻ്റെ നേതൃത്വത്തിൽ കോൺഗ്രസ് ചരിത്ര വിജയം നേടി.
90 അംഗ നിയമസഭയിൽ 68 സീറ്റ് കോൺഗ്രസിന് ലഭിച്ചതിനെ തുടർന്ന് പി.സി.സി പ്രസിഡൻ്റായിരുന്ന ഭൂപേഷ് ഛത്തീസ്ഗഢിൻ്റെ മൂന്നാമത് മുഖ്യമന്ത്രിയായി തിരഞ്ഞെടുക്കപ്പെട്ടു.
പ്രധാന പദവികളിൽ 1985 : യൂത്ത് കോൺഗ്രസ് അംഗം 1990 : ജില്ലാ പ്രസിഡൻറ്, ദുർഗ് യൂത്ത് കോൺഗ്രസ് 1993 : നിയമസഭാംഗം, പട്ടാൻ (1) 1994 : സംസ്ഥാന വൈസ് പ്രസിഡൻറ്, യൂത്ത് കോൺഗ്രസ് 1998 : നിയമസഭാംഗം, പട്ടാൻ 1999 : സംസ്ഥാന കാബിനറ്റ് വകുപ്പ് മന്ത്രി, മധ്യപ്രദേശ് 2000 : സംസ്ഥാന റവന്യൂ വകുപ്പ്  മന്ത്രി, ഛത്തീസ്ഗഢ് 2003 : നിയമസഭാംഗം, പട്ടാൻ 2003 : പ്രതിപക്ഷ ഉപ-നേതാവ് 2004 : ദുർഗ് മണ്ഡലത്തിൽ നിന്ന് ലോക്സഭയിലേക്ക് മത്സരിച്ച് പരാജയപ്പെട്ടു 2008 : നിയമസഭ തിരഞ്ഞെടുപ്പിൽ സിറ്റിംഗ് സീറ്റായ പട്ടാനിൽ പരാജയം 2009 : ലോക്സഭ തിരഞ്ഞെടുപ്പിൽ റായ്പ്പൂർ മണ്ഡലത്തിൽ നിന്ന് മത്സരിച്ചെങ്കിലും പരാജയം 2013-2018 : പി.സി.സി പ്രസിഡൻറ്, ഛത്തീസ്ഗഢ് 2013 : നിയമസഭാംഗം, പട്ടാൻ 2018 : നിയമസഭാംഗം, പട്ടാൻ 2018-2023 : ഛത്തീസ്ഗഢ് മുഖ്യമന്ത്രി 2023 : നിയമസഭാംഗം, പട്ടാൻ ചത്തീസ്ഗഢ് മുഖ്യമന്ത്രി
2013-ൽ ദർബ താഴ്വരയിൽ വച്ച് നടന്ന നക്സൽ ബോംബാക്രമണത്തിൽ കൊല്ലപ്പെട്ട മുതിർന്ന കോൺഗ്രസ് നേതാക്കന്മാരായ മഹേന്ദ്ര കർമ്മ, വിദ്യാചരൺ ശുക്ല, നന്ദകുമാർ പട്ടേൽ എന്നിവരുടെ മരണത്തോടെയാണ് ഭൂപേഷ് ബാഗൽ ഛത്തീസ്ഗഢ് കോൺഗ്രസിൻ്റെ നേതൃനിരയിൽ എത്തിയത്.
ഛത്തീസ്ഗഢ് കോൺഗ്രസിലെ വിമത ഗ്രൂപ്പ് നേതാവും
ഛത്തീസ്ഗഢിൻ്റെ ആദ്യ മുഖ്യമന്ത്രിയായിരുന്ന അജിത് ജോഗിയുമായി അഭിപ്രായ വ്യത്യാസം ഉണ്ടായതിനെ തുടർന്ന് ജോഗിയെയും മകനെയും പാർട്ടിയിൽ നിന്ന് പുറത്താക്കിയതും ബാഗലാണ്.
ഇതിനെ തുടർന്ന് സമാന്തര പാർട്ടി രൂപീകരിച്ച് 
2018-ലെ നിയമസഭ തിരഞ്ഞെടുപ്പിൽ മത്സരിച്ചെങ്കിലും 5 സീറ്റിൽ ജോഗിയുടെ പാർട്ടി ഒതുങ്ങി.
2013-ൽ ഛത്തീസ്ഗഢ് പി.സി.സി പ്രസിഡൻ്റായതിനു ശേഷം നിർജീവമായി കിടന്നിരുന്ന കോൺഗ്രസ് പാർട്ടിയെ സംസ്ഥാനത്ത് പുന:രുജ്ജീവിപ്പിച്ചത് ഭൂപേഷ് ബാഗലാണ്.
2003 മുതൽ തുടർച്ചയായി പ്രതിപക്ഷത്തിരുന്ന കോൺഗ്രസ് പാർട്ടിയെ 2018-ലെ നിയമസഭ തിരഞ്ഞെടുപ്പിൽ ചരിത്ര വിജയത്തിലേക്ക് ബാഗൽ കൈ പിടിച്ചുയർത്തി.
90 അംഗ നിയമസഭയിൽ 43 % വോട്ടും 68 സീറ്റുമായി 15 വർഷത്തിന് ശേഷം കോൺഗ്രസ് അധികാരത്തിൽ തിരിച്ചെത്തി.
ഇതോടെ പി.സി.സി പ്രസിഡൻ്റായിരുന്ന ഭൂപേഷ് ബാഗൽ ഛത്തീസ്ഗഢിൻ്റെ മൂന്നാമത് മുഖ്യമന്ത്രിയായി തിരഞ്ഞെടുക്കപ്പെട്ടു.
പാതിരാക്കൊക്ക് ഇംഗ്ലീഷ് വിലാസം https://ml.wikipedia.org/wiki/Black-crowned_Night_Heron
വെള്ളക്കെട്ടുള്ള പ്രദേശങ്ങളിലും വയലുകളിലും ചതുപ്പുകളിലും കണ്ടുവരാറുള്ള രാത്രി സഞ്ചാരിയായ ഒരു പക്ഷിയാണ് പാതിരാകൊക്ക് .
കുളക്കൊക്കിനേക്കാൾ അൽപ്പം വലുതും തടിച്ചതുമാ/ ഇതിനെ ചില പ്രദേശങ്ങളിൽ പകലുണ്ണാൻ എന്നും വിളിക്കുന്നു.
ചാരനിറവും വെള്ള നിറവും കലർന്ന തൂവലുകളാണ് ഇതിനുള്ളത്; എങ്കിലും തലയും ശരീരത്തിന്റെ മുകൾ ഭാഗവും കടും പച്ച കലർന്ന കറുപ്പ് നിറത്തിലും ചിറകിന്റെ മുകൾ ഭാഗം ചാരനിറവുമാണ്.
ശരീരത്തിന്റെ അടിഭാഗവും കഴുത്തിന്റെ കീഴ്ഭാഗവും വെള്ള നിറത്തിലുമാണുള്ളത്.
കറുത്ത കൊക്കും ചുവന്ന കണ്ണുകളുമാണ് ഇതിനുള്ളത്.
സാധാരണ ഇളം പച്ച നിറത്തിൽ കാണപ്പെടുന്ന കാലുകൾ പ്രജനനകാലത്ത് മഞ്ഞനിറത്തിലോ ഇളം ചുവന്ന നിറത്തിലോ ആയിരിക്കും കാണപ്പെടുക.
കൂടാതെ ഇവയുടെ തലയ്ക്ക് പുറകിലായി ഒരു ശിഖയും കാണപ്പെടുന്നു.
'ഷ്ക്വോർക്ക്' എന്ന ഏകപദം മാത്രമേയുള്ളു പാതിരാക്കൊക്കിന്റെ നിഘണ്ടുവിൽ.
അത് നാഴികക്ക് നാൽപ്പതു വട്ടം ഉരുവിടുകയും ചെയ്യും.
സാധാരണയായി പറക്കുമ്പോൾ മാത്രമാണ് അവ ശബ്ദമുണ്ടാക്കുക.
ഒരു സ്ഥലത്തിരിക്കുമ്പോൾ അവ നിശ്ശബ്ദമായിരിക്കും.
ഇവ ഭക്ഷണം ശേഖരിക്കുന്നത് രാത്രി സമയത്തായതിനാൽ ഈ പക്ഷികൾ പകൽസമയം മുഴുവൻ വിശ്രമത്തിലായിരിക്കും.
അൻപതും അറുപതും കൊക്കുകൾ ഒരേസമയം മരത്തിൽ വിശ്രമിക്കുന്നതിനാൽ ഇവയെ നമുക്ക് കാണാൻ കഴിയില്ല.
പകൽ മുഴുവൻ വിശ്രമിച്ച ശേഷം സന്ധ്യക്ക് അൽപ്പം മുൻപ് ഈ പക്ഷികൾ ചെക്കിരിക്കുന്ന മരത്തിന്റെ  വന്ന പോക്കുവെയിൽ കൊള്ളുക പതിവുണ്ട്.
ഈ സമയത്താണ് ഇവയെ നമുക്ക് കാണാൻ അവസരം ലഭിക്കുക.
ഇവയുടെ പ്രജനന കാലം ഫെബ്രുവരി തൊട്ട് ജൂൺ വരെയാണ്.
ചിത്രശാല മുട്ട a black crowned night heron in flight @ KNP Bharatpur @ KNP Bharatpur juvenile at Kuniyan അവലംബം Nycticorax nycticorax എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാതിരാപ്പാട്ട് ഇംഗ്ലീഷ് വിലാസം https://ml.wikipedia.org/wiki/Paathirapaattu
മൂവിക്രാഫ്റ്റിനു വേണ്ടി എൻ. പ്രാകാശ് സംവിധാനം ചെയ്തു നിർമിച്ച മലയാളചലച്ചിത്രമാണ് പാതിരാപ്പാട്ട് .
തിരുമേനി പിക്ചേഴ്സ് വിതരണം ചെയ്ത  പ്രസ്തുത ചിത്രം 1967 ഡിസംബർ 22-ന് കേരളത്തിൽ പ്രദർശനം ആരംഭിച്ചു.
അഭിനേതാക്കൾ പ്രേം നസീർ ഷീല ഇന്ദിരാ തമ്പി കെ.പി. ഉമ്മർ ജി.കെ. പിള്ള നെല്ലിക്കോട് ഭാസ്കരൻ പാർവ്വതി സി.ആർ. ലക്ഷ്മി മാല.
പിന്നണിഗായർ കെ.ജെ. യേശുദാസ് എൽ.ആർ. ഈശ്വരി എസ്. ജാനകി ബി. വസന്ത അണിയറപ്രവർത്തകർ നിർമ്മാണം, സംവിധാനം - എൻ. പ്രകാശ് സംഗീതം ‌- വിജയഭാസ്കർ ഗാനരചന - പി. ഭാസ്കരൻ കഥ, സംഭാഷണം - ജഗതി എൻ.കെ. ആചാരി.
ഗാനങ്ങൾ സംഗീതം - വിജയഭാസ്കർ ഗാനരചന - പി. ഭാസ്കരൻ ക്ര.
ഗാനം ആലാപനം 1 നിഴലായി നിന്റെ പിറകേ എസ്. ജാനകി 2 പൂമാലകൾ പുതിയ മാലകൾ എൽ ആർ ഈശ്വരി, കോറസ് 3 അനുരാഗക്ഷേത്രത്തിൽ മണി മുഴങ്ങി ബി. വസന്ത, കെ.ജെ. യേശുദാസ് 4 ശോകബാഷ്പസാഗരത്തിൽ ബി.വസന്ത.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പാതിരാപ്പാട്ട്
പാതാളഗരുഡക്കൊടി ഇംഗ്ലീഷ് വിലാസം https://ml.wikipedia.org/wiki/Cocculus_hirsutus
ഒരു ബഹുവർഷവള്ളിച്ചെടിയാണ് പാതാളഗരുഡക്കൊടി .
പാതാളമൂലി എന്നും അറിയപ്പെടുന്നു.
ഇന്ത്യയിലാകമാനം വരണ്ട പ്രദേശങ്ങളിൽ കാണപ്പെടുന്നു.
( ശാസ്ത്രീയനാമം : Cocculus hirsutus ) .
വേരും ഇലകളും ഔഷധഗുണമുള്ളതാണ് .
പഴുത്തകായിൽ നിന്നും നിറംമങ്ങാത്ത നീലനിറം ലഭിക്കുന്നു .